เกมแล้ว รวบหนุ่มไลฟ์สดเล่นน้ำสงกรานต์ ตั้งวงก๊งเหล้าฝ่าฝืน พ.ร.ก.ฉุกเฉิน
รวบหนุ่มร้อยเอ็ดพร้อมแก๊งไลฟ์สด ตั้งวงดื่มเหล้า เล่นสงกรานต์ โชว์รถกระบะแต่งซิ่ง เปิดเพลงเต้นกลางถนนฝ่าฝืน พ.ร.ก.ฉุกเฉิน และ พ.ร.บ.โรคติดต่อผู้ใช้เฟซบุ๊กรายหนึ่ง ได้ไลฟ์สดภาพบรรยากาศการสาดน้ำจากอ่างที่กลุ่มเพื่อนนั่งแช่ โดยใช้ขันตักเอาน้ำในบ่อที่แช่สาดน้ำใส่ผู้ที่สัญจรผ่านไป-มา ท่ามกลางผู้ที่เข้ามาชมการไลฟ์สดกว่า 10000 คน ต่างก็เข้ามาแสดงความคิดเห็นช่วยตักเตือนในการกระทำที่ไม่เหมาะสมในสถานการณ์การแพร่ระบาดของโควิด-19โดยในภาพของการไลฟ์สด ยังมีการโชว์การดื่มเครื่องดื่มที่มีแอลกอฮอลล์ และการโชว์การแต่งรถกระบะซิ่ง พร้อมกล่าวคำท้าทายเจ้าหน้าที่ตำรวจ พร้อมมีการต่อรองว่าไม่มีใครกล้าทำอะไรกับเขาแน่นอน โดยอ้างว่ามีบ้านตำรวจที่อยู่ติดกันแต่ก็ไม่ได้เกรงกลัวใดๆ โดยชายคนดังกล่าวอ้างว่าเป็นลูกจ้างของ อบต.แห่งหนึ่ง และมีพ่อเป็นสมาชิก อบต.ด้วยล่าสุด เมื่อเวลา 19.00 น. (12 เม.ย.) ฝ่ายปกครองอำเภอเสลภูมิ เจ้าหน้าที่ทหาร เจ้าหน้าที่ตำรวจ สภ.โพธิ์ทอง ได้เข้าตรวจสอบจุดเกิดเหตุ เพื่อควบคุมตัว นายเอมภิราช แสนสมัคร อายุ 21 ปี นายชัยพร บูรณกิติ อายุ 20 ปี นายสามพราน มาโยธา อายุ 22 ปี และเยาวชนชายอีก 2 คน มาทำการสอบปากคำเพิ่มเติมทั้งนี้ บุคคลที่อยู่ในคลิป ให้การยอมรับว่ามีการเล่นสงกรานต์อันเป็นการมั่วสุมกันตามไลฟ์สดจริง พนักงานสอบสวนจึงได้แจ้งข้อกล่าวหาต่อผู้ก่อเหตุทั้ง 5 คน ให้ทราบว่า ข้อหามีการชุมนุมทำกิจกรรมหรือมั่วสุมกัน ณ ที่ใดๆ ซึ่งอาจก่อให้เกิดสภาวะที่ไม่ถูกสุขลักษณะ ซึ่งอาจเป็นเหตุให้โรคติดต่ออันตรายหรือโรคระบาดแพร่ออกไป ตาม พ.ร.ก.การบริหารราชการในสถาณการณ์ฉุกเฉิน ประกาศจังหวัดร้อยเอ็ด และ พ.ร.บ.โรคติดต่อนอกจากนี้ได้ตรวจปัสสาวะเบื้องต้น พบผลเป็นบวกจำนวน 3 คน ซึ่งจะได้นำไปตรวจ ที่โรงพยาบาลเสลภูมิ เพื่อตรวจสอบว่าเป็นสารเสพติดหรือไม่ ก่อนควบคุมตัวดำเนินการตามกฎหมายต่อไป
รวบหนุ่มร้อยเอ็ดพร้อมแก๊งไลฟ์สด ตั้งวงดื่มเหล้า เล่นสงกรานต์ โชว์รถกระบะแต่งซิ่ง เปิดเพลงเต้นกลางถนนฝ่าฝืนพ.ร.ก.ฉุกเฉิน และ พ.ร.บ.โรคติดต่อ
เคอร์ฟิว,ประกาศเคอร์ฟิว,พรก.ฉุกเฉิน,โควิด-19,ห้ามเล่นสงกรานต์,ร้อยเอ็ด,ข่าวทั่วไป